Diari Oficial de la Generalitat Valenciana


Sumari del DOGV 5468, del 12-03-2007 (2007/2803)

Informació pública del programa d'actuació integrada del sector Sanxo Llop del sòl urbanitzable del municipi de Gandia.
-----------------------------------------------------------------------------------------------------------------------

### Dades del document

Número de DOGV
:   5468

Data del DOGV
:   12-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2803


Data del document
:   23-02-2007

Organisme emissor
:   Aplicacion de Programas Urbanisticos, SAU (Aprusa)

Tipus de document
:   Informació Pública

La mercantil Aplicación de Programas Urbanísticos, SA (APRUSA), amb CIF A-96931845 i domicili social al passeig de les Germanies, 3, 1r, de Gandia, ha formulat proposta de programa d'actuació integrada del sector Sanxo Llop del sòl urbanitzable del municipi de Gandia, amb la finalitat d'obtenir l'adjudicació de la seua execució mitjançant la gestió indirecta. Per tal finalitat, ha presentat i depositat la documentació necessària per aquesta adjudicació en la notaria d'Alejandro Cervera Taulet, del Col·legi de Notaris de València, amb domicili a Gandia, carrer Vallier, número 2, qui ha autoritzat l'acta de protocol·lització de l'alternativa tècnica el dia 12 de març de 2007. Així mateix, s'ha depositat una còpia de la documentació a l'Ajuntament de Gandia.  
Havent-se donat compliment als tràmit previstos a l'apartat 4 de l'article 134 de la Llei 16/2005, de 30 de desembre, de la Generalitat, Urbanística Valenciana (LUV), pel que fa als articles 292 i 296 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística Valenciana (ROGTU), i d'acord al que disposa l'apartat 2 de l'esmentat precepte legal, relacionat amb l'article 293 del ROGTU, s'exposen al públic els susdits documents, només als efectes de la presentació d'al·legacions al llarg del termini d'un mes comptat des de la publicació d'aquest anunci en el Diari Oficial de la Comunitat Valenciana, data en la qual comença el període d'informació pública dels documents d'ordenació referits en l'article 134.1 de la LUV.  
- Identitat de l'aspirant a urbanitzador: Aplicación de Programas Urbanísticos SA (APRUSA), con CIF A-96931845 i domicili social al passeig de les Germanies, 3, 1r, de Gandia.  
- Instrument urbanístic i àmbit sobre el qual es fa l'avís: alternativa tècnica del programa d'actuació integrada del sector Sanxo Llop, composta pels documents d'ordenació, pla parcial, estudi d'integració paisatgística, projecte d'urbanització i estudi acústic, del sòl urbanitzable del municipi, que resta delimitat per l'est amb la carretera d'accés sud al port de Gandia, per el nord-oest amb la carretera de Daimús i les edificacions del conjunt La Vital, donant al front de la referida carretera i per el sud-oest amb la carretera d'accés sud a Gandia, antiga N-332 i unitat d'execució El Rajolar, i traçat del ferrocarril Dénia.  
- Identificació del notari que autoritza: Alejandro Cervera Taulet, del Col·legi de Notaris de València, amb domicili a Gandia, carrer Vallier, número 2, de Gandia; horari de la notaria de 10.00 a 13.00 hores, on podrà consultar-se l'alternativa per qualsevol persona, a partir del dia 12 de març de 2007.  
- Acord municipal d'aprovació de l'inici del concurs: Acord del Ple de l'Ajuntament de Gandia de 10.11.2006.  
- Publicacions realitzades:  
1) Butlletí Oficial de la Província de València: 30.11.2006: Acord del Ple de l'Ajuntament d'inici del procediment i aprovació de les bases particulars, que es publiquen.  
2) Data d'enviament de l'anunci de concurs al Diari Oficial de la Unió Europea: 14.12.2006.  
3) Publicació de l'anunci al Diari Oficial de la Unió Europea: 19.12.2006.  
4) Publicació de l'anunci del concurs al Diari Oficial de la Comunitat Valenciana: 25.01.2007.  
- Informació complementaria: consultes de la documentació a l'Ajuntament de Gandia, Departament d'Urbanisme, en horari d'oficines i en la notaria d'Alejandro Cervera Taulet, amb domicili a Gandia, carrer Vallier, número 2, en horari de 10.00 a 13.00 hores.  
Consultes a tècnics de l'equip redactor dels projectes: concertar visites al telèfon 337 571 779 o passeig Germanies, 3-1r, esquerra, de Gandia de 16.00 a 19.00 hores en dies laborables.  
Presentació d'al·legacions a l'Ajuntament de Gandia o notaria indicada.  
Termini d'aprovació definitiva i efectes del silenci administratiu en cas d'absència de resolució expressa, segons la legislació vigent.  
Gandia, 23 de febrer de 2007.- El conseller delegat: Jorge Lacomba Cámara.